b'\n_START_ARTICLE_\nManioka\n_START_SECTION_\nPridelava\n_START_PARAGRAPH_\nNajve\xc4\x8d manioke pridelajo v Afriki, v Nigeriji. Rastlina je \xc5\xa1e danes eden najpomembnej\xc5\xa1ih virov hrane v revnej\xc5\xa1ih dr\xc5\xbeavah. Dr\xc5\xbeave v razvoju so bile leta 1995 posejane z manioko v kar 43-odstotkih obdelovalne povr\xc5\xa1ine. Glavne pridelovalke manioke so ravno afri\xc5\xa1ke dr\xc5\xbeave, vendar je izvoz tega izdelka skoraj ni\xc4\x8den, saj jo v ve\xc4\x8dini porabijo za lastne potrebe. Najve\xc4\x8dji izvoznik manioke je Tajska.\n_START_SECTION_\nObdelava gomolja\n_START_PARAGRAPH_\nManioka je bogati vir ogljikovih hidratov. Gomolje uporabljajo v ve\xc4\x8dini za moko in pija\xc4\x8do. Gomolj izkopljejo nato pa jih dobro operejo jih nare\xc5\xbeejo na kose, dobro posu\xc5\xa1ijo ter to zdrobijo v kar se da drobno moko. Tako pripravljena moka je v de\xc5\xbeelah tretjega sveta ena izmed glavnih prehrambnih izdelkov. Pri nas kuharski mojstri manioko uporabijo pri pripravi sla\xc5\xa1\xc4\x8dic. \xc5\xa0e posebej pri kuhi pudingov, sadnih \xc5\xbeelejev in za zgo\xc5\xa1\xc4\x8devanje omak, saj zaradi nevtralnega okusa ohrani naravni okus hrane.\n_START_SECTION_\nZgodovina\n_START_PARAGRAPH_\n\xc5\xbde pomor\xc5\xa1\xc4\x8dak Kolumb je ob obisku Karibskih otokov bil dele\xc5\xbeen gostoljubnosti Indijancev- plemena Arawak, saj so ga postregli s pala\xc4\x8dinkami narejenimi iz moke rastline manioke. \xc5\xbde pred 10.000 leti so se ljudstva dana\xc5\xa1nje Latinske Amerike prehranjevala z gomolji in listi manioke.'